《题石{上巩下石}》
宋代·黄希

谁赋阿房未霁虹，只夸复道峭凌空。
那知海石驱来处，都在岩花晏坐中。
鲸背远冲千嶂雨，鳌头高占一天风。
漫郎更有中兴颂，倩把苍崖仔细砻。

作者简介：宋抚州宜黄人，字梦得。孝宗乾道二年进士。官终永新令。尝作《补注杜诗》，搜剔微隐，皆前人所未发，未成而卒。其子黄鹤续成之，名《黄氏补注杜诗》。